<classify> Mwimbaji huyo anatarajiwa kutua Zanzibar Julai 17 tayari kwa ufunguzi wa tamasha hilo litakaloanza Julai 18.Ni furaha iliyoje kwa Mama Dorothy Masuka kukubali kuja ZIFF. Hii inatudhihirishia wazi umuhimu anaoweka katika sanaa na uwezo wa sanaa katika kuisanifu jamii, alisema Mkurugenzi wa ZIFF Profesa Martin Mhando.Mama Masuka ambaye ana miaka 79 ana historia ndefu na Tanzania. Mama huyu ni mzaliwa wa Zimbabwe lakini akiwa na miaka 19 alihamia Afrika Kusini kama mwimbaji.Nyimbo zake za kuidhihaki na kuipinga serikali ya kidhalimu ya ubaguzi nchini humo, nyimbo kama Dr Malan zilimfanya kutopendwa na serikali na mwisho wake alifukuzwa nchini humo mwaka 1961.Alipofika Tanzania wakati huo Tanganyika aliungana na mwimbaji mwingine maarufu wa Afrika Kusini, Mama Miriamu Makeba sasa marehemu na kwa pamoja waliizunguuka Tanzania nzima kutumbuiza na kutangaza vita ya ukombozi wa Afrika Kusini.Mwaka 1963 wakati wa uhuru wa Kenya, mama huyu na Mama Makeba walimtungia wimbo Baba wa Taifa la Kenya, Jomo Kenyatta unaoitwa Pole Mzee.Kwa pamoja waliondoka Tanzania na kuwa wakimbizi huko Ulaya hadi aliporudi tena Afrika katika miaka ya 80 baada ya uhuru wa Zimbabwe.Akiwa katika harakati hizo alisafiri kama Mtanzania kama ambavyo Mandela alifanya alipokuwa ukimbizini.Atakapokuwa ZIFF atakutana na viongozi wa serikali kadhaa akiwemo Makamu wa Pili wa Rais wa Zanzibar, Balozi Seif Ali Idd Atakuwa mgeni kwenye uzinduzi wa Tamasha na pia katika ufunguzi wa Tamasha hapo Julai 18. Julai 19 atatumbuiza katika hadhara wakati wa usiku Ngome Kongwe .  <topic>: michezo 